Ксёндз Аляксандр выконвае святарскую паслугу ў Дзісне пяты год. За гэты час ён займеў павагу парафіянаў не толькі як выдатны душпастыр, але і як чулы, добразычлівы, уважлівы да людскіх клопатаў і патрэбаў чалавек. Яго кампетэнтнасць у пытаннях арганізацыі ўнутрыпарафіяльнага жыцця, уменне згуртаваць парафіяльную супольнасць не толькі спрыяюць росту аўтарытэту касцёла, але і з’яўляюцца добрым прыкладам таго, як можна ставіцца да даручанай справы.